
asupra proiectului de Lege pentru respingerea Ordonanţei de urgenţă a Guvernului nr.87/2008 privind dotarea cu calculatoare tip desktop a unităţilor în care se desfăşoară învăţământ liceal şi profesional de stat
 (PL.x  559/2008) 

1. În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PL.x 559 din 24 septembrie 2008, Comisia pentru învăţământ, ştiinţă, tineret şi sport a primit spre dezbatere şi avizare, în fond, în procedură de urgenţă, proiectul de Lege pentru respingerea Ordonanţei de urgenţă a Guvernului nr.87/2008 privind dotarea cu calculatoare tip desktop a unităţilor în care se desfăşoară învăţământ liceal şi profesional de stat.


Pentru întocmirea raportului, Comisia a analizat avizele primite de la Comisia pentru buget, finanţe şi bănci, Comisia juridică, de disciplină şi imunităţi şi avizul Consiliului Legislativ.


Proiectul de Lege are ca obiect de reglementare dotarea cu calculatoare tip desktop a unităţilor în care se desfăşoară învăţământ liceal şi profesional de stat, în vederea formării de competenţe în utilizarea tehnologiei informaţiei şi comunicaţiilor, calculatoarele urmând să fie date în folosinţă, la domiciliu, pe durata studiilor preuniversitare, elevilor claselor a IX-a. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 31 membri ai Comisiei. 
4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Ioana Mihailă – director în cadrul Ministerului Educaţiei, Cercetării şi Inovării.


5. Potrivit prevederilor art. 75 alin. (1) din Constituţia României, republicată, şi ale art.92  alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Proiectul de Lege a fost adoptat de Senat, în calitate de primă Cameră sesizată, în şedinţa din 17 septembrie 2008.

În urma dezbaterii, în şedinţa din 15 decembrie 2009, Comisia a propus, cu unanimitatea voturilor celor prezenţi, adoptarea proiectului de Lege în forma prezentată de Senat. 

